काठमाडौं : आशाअनुरूप काम गर्न नसक्ने केपी ओली नेतृत्वको सरकारलाई कसरी सफल बनाउने भन्ने कुरामा भन्दा असफल सरकारलाई विस्थापित गर्ने उत्साह नेकपाका नेताहरूमा पलाएको छ । सरकारप्रति उदासीनता बढिरहेको यस स्थितिमा केपीलाई असफल सिद्ध गर्दै सरकारको नेतृत्व बदल्ने निष्कर्षमा नेकपाका नेताहरू पुष्पकमाल दाहाल र झलनाथ खनाललगायत पुगिसकेका छन् भने माधवकुमार नेपालको समेत साथ प्राप्त गर्ने प्रयास भइरहेको छ ।
